**Laborator 11**

Scopul acestui laborator este crearea unui site web folosind tehnologii de tip serverless ce va folosi resurse computaționale din Cloud accesibile prin REST.

Cea mai dificilă parte din acest laborator va fi documentarea pentru a descoperi cum anume să faceți cererile REST necesare. Dacă scurtcircuitați acest proces și întrebați un coleg cum a făcut, sau să revizionați cursul și să copiați pașii de acolo, rezolvați laboratorul degeaba. Important este să vă dezvoltați abilitatea de a vă descurca cu tehnologii complet noi.

**Puteți să încercați rezolvarea laboratorului bazat doar pe descripția de mai sus, fără să treceți prin exerciții.**

**Exerciții**

1. În contul vostru Azure Construiți un Cognitive Service pentru [Speech](https://docs.microsoft.com/en-gb/azure/cognitive-services/speech-service/). Îl vom folosi pentru Text-to-Speech.
2. Instalați [postman](https://www.postman.com/downloads/) și testați serviciul [text-to-speech](https://docs.microsoft.com/en-gb/azure/cognitive-services/speech-service/rest-text-to-speech#convert-text-to-speech) creând o cerere REST.
3. Creați un App Service care să ofere un site web.
   * Folosiți un nume unic reprezentativ pentru site-ul vostru, pe acesta vă veți conecta din browser.
   * Publish: Code
   * Runtime Stack: PHP 7.4
   * Operating System: Windows
   * Sku and size: Free F1
   * **PUTEȚI FOLOSI ALTCEVA, DACĂ VREȚI. De ex: node.js sau C#. În special recomandat celor care vor temele în alt limbaj în loc de php.**
4. Construiți un site web care să aibă un formular și un câmp text. În câmpul text se va introduce o propoziție, site-ul o va prelua și va face o cerere REST serviciului de Speech. Fișierul audio generat va fi returnat utilizatorului, fie ca link, fie integrat direct în pagină.
   * Pentru a face o cerere rest din php puteți folosi [curl](https://www.php.net/manual/en/book.curl.php) sau [httpRequest](http://docs.php.net/manual/da/httprequest.send.php) sau chiar [funcții pentru fișiere](https://www.php.net/manual/en/function.fopen.php).

**Exercițiile de la 1 la 4** sunt **obligatorii**. Conceptele explorate sunt esențiale pentru obținerea notei **minime** de promovare.

**După prezentarea laboratorului mergeți pe Azure în tab-ul Resources și ștergeți toate resursele create.**